CELEX: 32020D1580
Language: hr
Date: 2020-10-23 00:00:00
Title: Odluka Vijeća (EU) 2020/1580 od 23. listopada 2020. o izmjeni Odluke (EU) 2020/721 kako bi se uključilo stajalište koje treba zauzeti u ime Europske unije u okviru Međunarodne pomorske organizacije na 75. sjednici Odbora za zaštitu morskog okoliša i 102. sjednici Odbora za pomorsku sigurnost u pogledu odobrenja okružnice MSC-MEPC.5 o predlošku sporazuma za ovlašćivanje priznatih organizacija koje djeluju u ime uprave

30.10.2020   
               
               
                  HR
               
               
                  Službeni list Europske unije
               
               
                  L 362/15
               
            
         ODLUKA VIJEĆA (EU) 2020/1580
         od 23. listopada 2020.
         o izmjeni Odluke (EU) 2020/721 kako bi se uključilo stajalište koje treba zauzeti u ime Europske unije u okviru Međunarodne pomorske organizacije na 75. sjednici Odbora za zaštitu morskog okoliša i 102. sjednici Odbora za pomorsku sigurnost u pogledu odobrenja okružnice MSC-MEPC.5 o predlošku sporazuma za ovlašćivanje priznatih organizacija koje djeluju u ime uprave
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Cilj djelovanja Unije u području pomorskog prometa trebao bi biti zaštita morskog okoliša i zdravlja ljudi te poboljšanje pomorske sigurnosti.
                  
               
                     (2)
                  
                  
                     Očekuje se da će Odbor za pomorsku sigurnost Međunarodne pomorske organizacije („IMO”) na svojoj 102. sjednici koja će se održati od 4. do 11. studenoga 2020. („MSC 102”) zajednički s Odborom za zaštitu morskog okoliša IMO-a odobriti okružnicu MSC-MEPC.5 o predlošku sporazuma za ovlašćivanje priznatih organizacija koje djeluju u ime uprave („okružnica MSC-MEPC.5”).
                  
               
                     (3)
                  
                  
                     Očekuje se da će Odbor za zaštitu morskog okoliša IMO-a na svojoj 75. sjednici koja će se održati od 16. do 20. studenoga 2020. („MEPC 75”) zajednički s Odborom za pomorsku sigurnost IMO-a odobriti okružnicu MSC-MEPC.5.
                  
               
                     (4)
                  
                  
                     Primjereno je utvrditi stajalište koje treba zauzeti u ime Unije na MSC-u 102 i MEPC-u 75 jer odobrenje okružnice MSC-MEPC.5 može presudno utjecati na sadržaj prava Unije, konkretno na Direktivu 2009/15/EZ Europskog parlamenta i Vijeća (1).
                  
               
                     (5)
                  
                  
                     Odobrenjem okružnice MSC-MEPC.5, kojom se zamjenjuju okružnice MSC/Circ.710 i MEPC/Circ.307, ažurirao bi se predložak sporazuma za ovlaštenje priznatih organizacija koje djeluju u ime uprave i uskladio s Kodeksom o priznatim organizacijama (rezolucije IMO-a MSC.349(92) i MEPC.237(65)). Tim bi se odobrenjem doprinijelo točnosti, transparentnosti i odgovornosti uprave države zastave broda i priznatih organizacija na globalnoj razini.
                  
               
                     (6)
                  
                  
                     Unija nije članica IMO-a niti je ugovorna stranka relevantnih konvencija i kodeksa. Vijeće bi stoga trebalo ovlastiti države članice da izraze stajalište Unije.
                  
               
                     (7)
                  
                  
                     Područje primjene ove Odluke trebalo bi biti ograničeno na sadržaj predložene okružnice MSC-MEPC.5, u mjeri u kojoj ta okružnica u isključivoj nadležnosti Unije i može utjecati na zajednička pravila Unije. Ova Odluka ne bi trebala utjecati na podjelu nadležnosti između Unije i njezinih država članica.
                  
               
                     (8)
                  
                  
                     Odluku Vijeća (EU) 2020/721 od 19. svibnja 2020. (2) trebalo bi izmijeniti kako bi se uključilo upućivanje na odobrenje okružnice MSC-MEPC.5,
                  
               DONIJELO JE OVU ODLUKU:
         
            Članak 1.
            Odluka Vijeća (EU) 2020/721 mijenja se kako slijedi:
            
                        1.
                     
                     
                        naslov se zamjenjuje sljedećim:
                        „Odluka Vijeća (EU) 2020/721 od 19. svibnja 2020. o stajalištu koje treba zauzeti u ime Europske unije u okviru Odbora za zaštitu morskog okoliša Međunarodne pomorske organizacije na njegovoj 75. sjednici i u okviru Odbora za pomorsku sigurnost Međunarodne pomorske organizacije na njegovoj 102. sjednici u pogledu donošenja izmjena pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova, dijelovi A-1, B-1, B-1, B-2 do B-4 Međunarodne konvencije o zaštiti ljudskih života na moru, dijelovi A-1 i B-1 Međunarodnog pravilnika o sigurnosti brodova koji koriste plinove ili goriva s niskom točkom zapaljivosti i rezolucija A.658(16) o upotrebi katadiopterskih materijala i njihovu ugradnji na sredstva za spašavanje te o odobrenju okružnice MSC-MEPC.5 o predlošku sporazuma za ovlaštenje priznatih organizacija koje djeluju u ime uprave”;
                     
                  
                        2.
                     
                     
                        članak 1. zamjenjuje se sljedećim:
                        
                           „Članak 1.
                           Stajalište koje treba zauzeti u ime Unije u okviru Odbora za zaštitu morskog okoliša Međunarodne pomorske organizacije na njegovoj 75. sjednici jest da se podupire donošenje izmjena pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova, kako je utvrđeno u Prilogu dokumentu IMO-a MEPC 75/3, i odobrenje okružnice MSC-MEPC.5, kako je utvrđeno u Prilogu 8. dokumentu IMO-a III 6/15. To stajalište obuhvaća dotične izmjene i dotičnu okružnicu u mjeri u kojoj su te izmjene i ta okružnica u isključivoj nadležnosti Unije i mogu utjecati na zajednička pravila Unije.”;
                        
                     
                  
                        3.
                     
                     
                        članak 2. zamjenjuje se sljedećim:
                        
                           „Članak 2.
                           
                              1.   Stajalište koja treba zauzeti u ime Unije u okviru Odbora za pomorsku sigurnost Međunarodne pomorske organizacije na njegovoj 102. sjednici jest da se odobrava okružnica MSC-MEPC.5, kako je utvrđeno u Prilogu 8. dokumentu IMO-a III 6/15, i da se podupire donošenje izmjena:
                              
                                          (a)
                                       
                                       
                                          dijelova A-1, B, B-1, od B-2 do B-4 poglavlja II-1 Međunarodne konvencije o zaštiti ljudskih života na moru, kako je utvrđeno u Prilogu 1. dokumentu IMO-a MSC 102/3;
                                       
                                    
                                          (b)
                                       
                                       
                                          dijelova A-1 i B-1 Međunarodnog kodeksa o sigurnosti brodova koji koriste plinove ili goriva s niskom točkom zapaljivosti, kako je utvrđeno u Prilogu 2. dokumentu IMO-a MSC 102/3;
                                       
                                    
                                          (c)
                                       
                                       
                                          Rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva.
                                       
                                    
                           
                              2.   Stajalište iz stavka 1. obuhvaća dotičnu okružnicu i dotične izmjene u mjeri u kojoj su ta okružnica i te izmjene u isključivoj nadležnosti Unije i mogu utjecati na zajednička pravila Unije.”;
                           
                        
                     
                  
                        4.
                     
                     
                        članak 4. zamjenjuje se sljedećim:
                        
                           „Članak 4.
                           
                           Države članice ovlašćuju se dati svoju suglasnost da budu obvezane, u interesu Unije, izmjenama i okružnicom iz članaka 1. i 2., u mjeri u kojoj su te izmjene i ta okružnica u isključivoj nadležnosti Unije.”.
                        
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Luxembourgu 23. listopada 2020.
            
               
                  Za Vijeće
               
               
                  Predsjednica
               
               S. SCHULZE
            
         
         
            (1)  Direktiva 2009/15/EZ Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova te za odgovarajuće aktivnosti pomorskih uprava (SL L 131, 28.5.2009., str. 47.).
         
            (2)  Odluka Vijeća (EU) 2020/721 od 19. svibnja 2020. o stajalištu koje treba zauzeti u ime Europske unije u okviru Odbora za zaštitu morskog okoliša Međunarodne pomorske organizacije na njegovoj 75. sjednici i u okviru Odbora za pomorsku sigurnost Međunarodne pomorske organizacije na njegovoj 102. sjednici u pogledu donošenja izmjena pravila 2, 14 i 18 te dodataka I. i VI. Prilogu VI. Međunarodnoj konvenciji o sprečavanju onečišćenja s brodova, dijelova A-1, B, B-1, od B-2 do B-4 poglavlja II-1 Međunarodne konvencije o zaštiti ljudskih života na moru, dijelova A-1 i B-1 Međunarodnog kodeksa o sigurnosti brodova koji koriste plinove ili goriva s niskom točkom zapaljivosti i Rezolucije A.658(16) o upotrebi katadiopterskih materijala na sredstvima za spašavanje te njihovu ugrađivanju na ta sredstva (SL L 171, 2.6.2020., str. 1.).